מוחמד אל-כורד

מוחמד אל-כורד (בערבית: محمد الكرد; נולד ב-15 במאי 1998) הוא משורר ועיתונאי פלסטיני, מתושבי שייח' ג'ראח שבמזרח ירושלים. עד למהומות בישראל ב-2021 למד לתואר שני בארצות הברית, אך שב לשכונה כדי ליטול חלק במאבק נגד פינוי פלסטינים מבתיהם במזרח ירושלים. הוא החל להתפרסם בזכות סיקור חייהם של פלסטינים בשטחים תחת השלטון הישראלי בהם.

ראשית חייו והשכלה 
אל-כורד נולד ב-15 במאי 1998 למשפחה פלסטינית מוסלמית המתגוררת בשכונת שייח' ג'ראח שבמזרח ירושלים. בשנת 2009, הבית של משפחתו בשכונה הופקע על ידי ממשלת ישראל. בשנת 2013 הוא הופיע כדמות הראשית בסרט הדוקומנטרי "השכנים שלי" שלי, שבוים על ידי רבקה וינגרט-ג'אבי  וג'וליה באשה , המגולל את סיפור הפקעת ביתו ואת חוויותיו בשכונה. הוא היגר לארצות הברית, שם התגורר בניו יורק לשם לימודיו האקדמיים, אך בשנת 2021 חזר למזרח ירושלים על רקע המהומות בישראל.

פעילות פוליטית 
מאז שובו לשכונת שייח' ג'ראח שבליבה עומדים מאבקים משפטיים בין פלסטינים לישראלים, אל-כורד החל לתעד את גירושם של הפלסטינים במזרח ירושלים, ולהתבטא נגדו. יחד עם אחותו התאומה, מונא אל-כורד, הוא החל בקמפיין להעלאת המודעות בעולם למדיניותה של ישראל במזרח ירושלים דרך הרשתות החברתיות. השניים צברו יחדיו מאות אלפי עוקבים ברשת החברתית טוויטר ומיליוני עוקבים באינסטגרם. בעוד שפרסומיה של מונא הם בדרך כלל בשפה הערבית, מוחמד מרבה לפרסם באנגלית כדי לפנות לקהל ממדינות המערב.

ב-6 ביוני 2021, מוחמד ומונא נעצרו על ידי משטרת ישראל; הם שוחררו באותו היום, לאחר מספר שעות. במהלך המהומות בישראל באותה שנה, מוחמד התראיין לכלי תקשורת אמריקאיים כדוגמת CNN, MSNBC ו-CSBN.

בשנת 2021, מוחמד הופיע, יחד עם אחותו מונא, ברשימת טיים 100.

מיצירותיו 
בשנת 2021 החל אל-כורד לשמש ככתב לענייני פלסטין עבור כתב העת האמרקיאי The Nation.

את שיריו ומאמריו הוא כותב בשפה האנגלית, והם עוסקים בסוגיות של נישול, טיהור אתני, אלימות מבנית ומערכתית, קולוניאליזם התיישבותי, אסלאמופוביה ותפקידי מגדר.

בין כתביו נמנים:
 "Dear President Obama ... I hope you won't remain silent" (הגרדיאן, 2013);
 "Palestinian women: An untold history of leadership and resistance" (אל-ג'זירה, 2018);
 "My Grandmother, Icon of Palestinian Resilience" (The Nation, 2020);
 "Tomorrow My Family and Neighbors May Be Forced from Our Homes by Israeli Settlers" (The Nation, 2020);
 "" (, 2020);
 "If they steal Sheikh Jarrah" (Mada Masr, 2021);
 "The Israeli Military Shot My Cousin—and the US Bears Part of the Blame" (The Nation, 2021);
 Rifqa, אוסף שירה (הוצאת Haymarket Books, 2021).

קישורים חיצוניים

הערות שוליים 

ירושלים: אישים
משוררים פלסטינים
פלסטינים שהופיעו ברשימת טיים 100
פעילי אינטרנט
פעילים פוליטיים פלסטינים
פלסטינים שנולדו ב-1998